**Številka: *545641-14/2021 / 1***

**Ljubljana, dne *12.03.2021***

**GENERALNI SEKRETARIAT VLADE REPUBLIKE SLOVENIJE**

gp.gs@gov.si

V vednost:

**MINISTRSTVO ZA ZUNANJE ZADEVE**

EU-portal@gov.si

**ODLOČITVE REPUBLIKE SLOVENIJE**

**V ZVEZI Z ZADEVAMI EVROPSKE UNIJE**

**PREDLOG ZA OBRAVNAVO**

I.

**1. Zadeva EU**:

Naslov dokumenta v slovenskem jeziku: *Predlog uredbe Sveta o spremembi Uredbe (EU) 2021/92 glede nekaterih ribolovnih možnosti za leto 2021 v vodah Unije in vodah zunaj Unije*

Naslov dokumenta v delovnem jeziku EU: *Proposal for a Council Regulation amending Regulation (EU) 2021/92 as regards certain fishing opportunities for 2021 in Union and non-Union waters*

Datum dokumenta: *10.03.2021*

Številka dokumenta: *6765/21*

Medinstitucionalna oznaka: *2021/0056(NLE)*

Pri izdelavi predloga stališča so upoštevane še različice in priloge dokumenta EU:

**2. Vrsta odločitve RS**:*Stališče Republike Slovenije*

**3. Postopek sprejemanja zadeve EU v institucijah EU**:

Postopek: *Nezakonodajni postopek*

Faza sprejemanja: *začetna obravnava*

**4. Pristojni organ EU**:

Svet EU v sestavi: *AGRI - Svet EU za kmetijstvo in ribištvo*

Delovno telo Sveta EU: *F.24 - Delovna skupina za zunanjo ribiško politiko, F.25 - Delovna skupina za notranjo ribiško politiko*

**5. Organ, pristojen za dokončen sprejem stališča RS**:

*Vlada*

**6. Pravna podlaga za obravnavo v Državnem zboru**:

*Vlada Republike Slovenije s stališčem Republike Slovenije seznani Državni zbor Republike Slovenije v skladu z 8. členom Zakona o sodelovanju med državnim zborom in vlado v zadevah Evropske unije.*

Pri delu v Državnem zboru bodo sodelovali: *dr. Jože Podgoršek, minister, mag. Aleš Irgolič, državni sekretar*

**7. Roki**:

Predviden čas pričetka obravnave zadeve EU v institucijah EU: *marec 2021*

Predviden čas sprejema zadeve EU v institucijah EU: *1. polovica 2021*

Rok za odziv organa: *1.4.2021*

Rok za obravnavo na seji Vlade in njenih odborih: *1.4.2021*

Rok za obravnavo predloga stališča RS v DZ:

Predlog z obrazložitvijo za skrajšanje oziroma podaljšanje rokov:

**8. Organ, odgovoren za pripravo predloga stališča RS**:

Organ: *Ministrstvo za kmetijstvo, gozdarstvo in prehrano*

Kontaktne osebe organa: *dr. Polona Bunič, Sektor za ribištvo*

**9. Delovna skupina Vlade, organizirana za posamezno področje zadev EU**:

*DS27 - Ribištvo*

vodilni organ: *MKGP - Ministrstvo za kmetijstvo, gozdarstvo in prehrano*

vodja delovne skupine: *Ana Le Marechal-Kolar*

**Delovna skupina je predlog stališča RS obravnavala**:*Ne*

**10. Predlog stališča RS je usklajen z organi**:

Organ: *Ministrstvo za zunanje zadeve*

Kontaktna oseba organa: *Jerneja Lipičnik, MZZ*

**11. O predlogu stališča RS je bilo opravljeno posvetovanje z**:

**12. Zahteva za obravnavo**:*na seji Vlade, na seji Odbora za gospodarstvo*

|  |
| --- |
| **dr. Jože Podgoršek**  **MINISTER** |

II.

**PREDLOG**

**STALIŠČE RS**

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije sprejela naslednji sklep

**A)**

Republika Slovenija je sprejela (določila predlog)

***Stališče Republike Slovenije***

*Vlada Republike Slovenije je sprejela na podlagi 49.h člena Poslovnika Vlade Republike Slovenije stališče Republike Slovenije k zadevi Predlog uredbe Sveta o spremembi Uredbe (EU) 2021/92 glede nekaterih ribolovnih možnosti za leto 2021 v vodah Unije in vodah zunaj Unije - 6765/21, ki se glasi:*

*Republika Slovenija podpira Predlog uredbe Sveta o spremembi Uredbe (EU) 2021/92 glede nekaterih ribolovnih možnosti za leto 2021 v vodah Unije in vodah zunaj Unije.*

*Predlog ne zadeva slovenskega ribištva, saj slovenski morski gospodarski ribiči izvajajo ribolov le v severnem Jadranu.*

*Republika Slovenija meni, da je pri obravnavi predloga uredbe Sveta treba upoštevati mnenja držav članic, ki jih predlog neposredno zadeva. Republika Slovenija bo spremljala obravnavo predloga uredbe Sveta s horizontalnega vidika.*

**B)** *(****Za zakonodajne akte in odločitve politične narave)***

**POGLAVITNE REŠITVE IN CILJI PREDLOGA ZADEVE EU**:

*S tem aktom se spreminja Uredba Sveta (EU) 2021/92, ki določa ribolovne možnosti za leto 2021 za nekatere staleže rib in skupine staležev rib, ki se uporabljajo za vode Unije in za plovila Unije v nekaterih vodah zunaj Unije. Navedene ribolovne možnosti se v obdobju veljavnosti običajno večkrat spremenijo.*

*Tokratna sprememba se nanaša na celotni dovoljeni ulov (ang. total allowable catch - TAC) za pravo peščenko. Prava peščenka je kratkoživa vrsta, za katero je znanstveno mnenje na voljo v drugi polovici februarja, ribolov pa se začne že aprila.*

*V Uredbi Sveta (EU) 2021/92, kot je bila sprejeta v začetku leta, so bile vrednosti omejitev celotnega dovoljenega ulova (TAC) v razdelkih ICES 2a in 3a ter na podobmočju ICES 4 določene na nič, saj ustrezno znanstveno mnenje Mednarodnega sveta za raziskovanje morja (International Council for the Exploration of the Sea - ICES) še ni bilo na voljo.*

*Skladno z najnovejšim znanstvenim mnenjem ICES, ki je bilo objavljeno 25. 2. 2021, se predlaga spremembo omejitve ulova za pravo peščenko v razdelkih ICES 2a in 3a ter na podobmočju ICES 4. Dodatno se predlaga, da prepoved ribolova na pravo peščenko, ki velja od 1. januarja do 31. marca 2021 za plovila, ki lovijo pravo peščenko z uporabo določenega orodja v razdelkih ICES 2a in 3a ter na podobmočju ICES 4, zajema tudi obdobje od 1. avgusta do 31. decembra 2021, tako kot leta 2020.*

*Predlagani ukrepi so zasnovani v skladu s cilji in pravili skupne ribiške politike ter so skladni s politiko Unije na področju trajnostnega razvoja.*

*Ta uredba se uporablja od 1. januarja 2021.*

**OCENA VPLIVOV IN POSLEDIC PREDLOGA ZADEVE EU**:

Vpliv na pravni red

*Ni vpliva na pravni red.*

Posledice za proračun

*Predlog akta nima vpliva na proračun RS in EU.*

Vpliv na gospodarstvo

*Predlog akta nima vpliva na gospodarstvo.*

Vpliv na javno upravo

*Predlog akta nima vpliva na javno upravo.*

Vpliv na okolje

*Pričakovati je pozitiven vpliv na okolje, saj je cilj načrta zagotoviti, da se pri izkoriščanju živih morskih bioloških virov populacije lovljenih vrst obnavljajo in ohranjajo nad ravnmi, ki omogočajo največji trajnostni donos.*

Drugo

**C)**

**Predstavniki RS, ki bodo zastopali stališče RS v institucijah EU**:

***dr. Jože Podgoršek, minister, mag. Aleš Irgolič, državni sekretar, dr. Polona Bunič, Sektor za ribištvo, vsi MKGP; Leon Megušar, Gvido Mravljak, Uroš Zgonec, vsi SPBR***